Aug/Jul 2010 Issue – JUIG!
Category: Aug/Jul 2010 Issue
• Waar gebore en grootgeword: In 1951 in Bethlehem in die Vrystaat gebore en in Lydenburg en Reitz grootgeword.
• Getroud: Ria van Rensburg in 1975.
• Kinders: 4 eie kinders (3 seuns, 1 dogter) en 4 pleegkinders. Lg. se ouers is oorlede en hulle het by ons ingewoon. Al 8 is reeds uit die huis.
• Studeer aan: Die Universiteit van die Vrystaat en Universiteit van Pretoria.
• Stokperdjies: Sport (7 silwermedal¬jes in die Comrades) en geskiedenis.
• Ontspanning: Gim.
Ons weet dat SA op die oomblik met 'n ernstige moraliteitskrisis sit – die voor¬beelde is legio. Wat behoort die kerk te dóén om die gebrek aan moraliteit teen te werk?
Ek stem saam dat SA 'n moraliteitskrisis het. Een kerkleier sê dat ons op die rand van 'n afgrond staan wat dié saak aanbetref. Die kerk kan, en móét optree deur die Woord en Christelike moraal te verkondig en in eie geledere te handhaaf. Die kerk moet ook konkreet, prakties en reguit praat sonder om fundamenta¬listies te raak. Die kerk kan soms 'wollerig' raak wat dit betref – dit is nodig dat die kerk weer op voetsoolvlak betrokke raak en seker moet maak dat die Woord geken en uitgeleef word. Die groot skares wat Angus Buchan trek, illustreer die noodsaak hiervan.
Dit wil voorkom asof die probleem (moraliteit) aangevuur word deur die li-berale teologie van die dag. Ons kry bv. die 'ou-skool'-teoloë wat sonde by die naam noem en dan is daar diegene wat die saak eers wil ondersoek, of daaroor debateer. In die NGK is daar verskeie li¬berale stemme wat opgaan wat sekere dinge, soos 'saamleef' of homoseksualisme, goedpraat. Die Bybel is duidelik daaromtrent: Matt 12:25 sê dat 'n huis wat teen homself verdeeld is, nie kan staan nie. Wat is u standpunt hieromtrent?
Verdeeldheid oor morele sake kortwiek die kerk. Dis belangrik om te onthou dat nie almal in bv. die NG Kerk namens die kerk praat nie. Die NG Kerk praat deur sy vergaderings, soos die Kerkrade en die si¬nodes – nie eens deur taakspanne en kommissies nie. Laasgenoemde se voorstelle dra eers kerklike gewig as 'n kerkraad of sinode die saak 'amptelik' goedgekeur het. Die kern van die Algemene Sinode se be¬sluite oor die huwelik en homoseksualiteit is Bybels reg naamlik dat die huwelik net vir een man en een vrou is en dat seks nét binne die huwelik tuishoort. Soms word besluite só geformuleer dat dit eenheid te midde van verskille soek, maar dit kan ek verdedig.
Ek dink die NG Kerk praat gedurig en so hard as moontlik oor samelewings¬kwessies, maar mense wat nie gereeld koe¬rante lees of radio luister nie, hoor dit nie. Soms het die NG Kerk ook 'n stem op TV. Ons het ook al baie duidelik gepraat saam met die ander Afrikaanse gereformeerde kerke en kerkleierforums in SA. Intussen is ons standpunte oor ouer kwessies, soos aborsie en prostitusie, wyd bekend. 'n Mens praat egter uit die aard van die saak, nie elke dag oor alles nie.
Die instansie wat namens die NG Kerk oor 'n Teologiese fakulteit toesig hou, is die kuratorium. 'n Kuratorium is 'n kerklike kommissie wat deur die betrokke sinodes aange¬wys is en bestaan uit predikante wat deur die onderskeie ringe aangewys word om op die 'Raad van Toesig' te dien.
Ek dink nie die NG Kerk het al ooit 'n standpunt hieroor geformuleer nie. Die gesag van die Bybel is breed aanvaar. Met die huidige omstredenheid kan daar moontlik nog iets van kom. Ek persoonlik glo aan die Bybelse Skeppingsleer met God-Drieënig as Skepper van die hemel en aarde. Ek dink egter dat daar binne die soorte van plant, dier en mens sekere evolusionêre veranderinge kan plaasvind. Daar is egter geen bewese sprake van die 'spontane' oorgange tussen die soorte soos die konsekwente evolusio¬niste beweer nie.
Laastens – watter boodskap het u vir die Kerk van Jesus Christus in Suid-Afri¬ka van¬dag?
Die Kerk sal alleen sy roeping uitvoer – ook in Suid-Afrika – as hy die Woord verwoord en prakties uitleef in sy eie geledere. Die Kerk eerbiedig die gesag van sy enigste Hoof, Jesus Christus, as hy die Woord met sy Boodskap en die volle im-plikasie daarvan eerbiedig. Die Kerk bestaan egter nie uit volmaakte mense nie, maar – hoogstens – geredde sondaars. Dit blý ons tot die dag dat ons sterf.
Ons moet dus ons foute bely en weet dat ons uit God se Genade leef. Mense wat God se Genade ken, het empatie met mekaar en verstaan iets van die tra¬giek van 'n wêreld sonder God. Genademense kan God se lied van die liefde in 1 Kor 13 sing. God is ons énigste hoop vir die 21ste eeu – ook hier in
JUIG! het met Lize, die vrou wat hierdie bitter moeilike pad van hartseer, vreugde, vrees, maar ook oorwinning, tree-vir-tree saam met hom gestap het, gesels. Deur hierdie onderhoud word hulde gebring aan 'n paartjie wat hierdie pad end-uit as getui¬es vir Jesus gestap het.
In 2000 het Ruben tydens 'n rugbywedstryd op die veld inmekaar gesak en is onmiddellik in die hospitaal opgeneem. Tydens die MRI-aftasting is 'n gewas op sy brein ontdek. Binne een enkele minuut is ons lewens ver¬ander. Dit het gevoel asof iemand 'n groot spieël waarop al jou drome neergeskryf is, op die vloer stukkend gooi en jy skielik jou eie sterflikheid in die oë kyk.
Hy was goed genoeg vir my gedurende slegte tye, maar as dit goed gegaan het, was Hy nie eintlik deel van alles nie. Ek het ge¬weet Wie Hy is, maar ek het nie 'n verhou-ding met Hom gehad nie. Ek onthou hoe ek dae omgebid het dat God sommer net die 'ding' moes wegvat sodat ons tog net met ons lewens kon aangaan. As Hy dit dalk vinnig weggevat het, sou ek nie wees wat ek vandag is nie. Op 7 Januarie 2001 het Jesus in 'n droom aan my verskyn. Hy het letterlik langs my bed gestaan en gesê Hy is getrou, ons moet Hom vertrou. Hy het gesê ons moet die wapenrusting van God aantrek (Ef 6:11) en Sy Woord lees. Die droom was so dúídelik. Hy het ook gesê Ruben sal 'n 7-jaar-genadetyd beleef, maar daarna sal hy teen die siekte moet baklei. Ons moes toe besluit of ons kinders wou hê, of nie. Ons het lewe gekies en besluit om elke dag te leef asof ons 'n toekoms het en bewustelik nie toegelaat dat klein teleurstellinkies ons aftrek nie.
WAT WAS JUL PERSOONLIKE ON¬DERVINDING VAN JULLE BESOEK AAN NIGERIË, VERAL GE¬SIEN IN DIE LIG VAN DIE VER¬SKIL¬LEN¬DE UITSPRAKE OOR T.B. JOSHUA EN DIE SEKULÊRE MEDIA WAT DINGE TOTAAL UIT VERBAND KAN RUK EN 'N BESPOTTING VAN GOD EN SY WONDERWERKE MAAK?
Ek het werklik ervaar dat mense God se hande en voete op aarde is. Ons vriende was só goed vir ons – hulle was nie net betrokke gedurende die laaste maand van Ruben se lewe nie. Hulle was altyd daar! Kos aangedra, selfs vir my kinders skoolklere gekoop. Een persoon wat ek kan uitsonder, is André Venter. Hy het deurentyd onder¬steun, vanaf Bloemfontein gery om te kom kuier en te bemoedig. Hy en sy vrou, Lizelle, was soos twee engele!
In menslike terme is ons grootste vrees die dood. Dit is onbekend en so finaal. Ek het egter deur hierdie hele proses my vrees vir alles in die lewe verloor. Tog sê die Bybel dat die dood van Sy kinders vir Hom geen ge¬ringe saak is nie, maar God weet dat die heerlikheid wat op ons wag as ons deur die Hemelpoorte gaan, alle verwagtinge gaan oortref. Ek dink ook God wil hê ons moet léwe terwyl ons op aarde is om ons skeppingsdoel te vervul.
WAT IN JOU HET ALLES VERAN¬DER NA RUBEN SE DOOD? HOE ERVAAR JY NOU DIE LEWE?
Lewe voluit en wees lief vir mekaar – die liefde is die enigste iets wat jy saam met jou kan neem die dood in, want God is liefde. Dan het die dood geen angel meer nie!
Wat is 'n Middeljarekrisis (MJK)? MJK is 'n emosionele toestand wat by sowel mans as vrouens kan voorkom, gewoonlik om en by 45 jaar. Die nuutste navorsing het egter getoon dat dit selfs vanaf 35 tot en met 50 jaar kan voorkom.
Een van die faktore wat 'n rol speel, is veroudering. Gewoonlik voel die persoon dat hy/sy op daardie ouderdom baie meer moes bereik het. Marc Gerzon het die volgende stelling oor die verstaan van Volwasse Verande¬ring/Metamorfose gemaak:
TEKENS VAN DIE MIDDELJARE¬KRISIS
• Hy/Sy dra 'jonger' klere
• Hy/Sy kies 'n jonger vriend/vriendin
• Hy/Sy koop 'n sportmotor
• Hy/Sy streef na maniere om sy/haar jeug te behou
Wat nou van die persoon wat nié 'n sportmotor koop of anders aantrek nie? Mis¬kien is dit nodig dat jy die volgende simptoom-oorsiglysie deurgaan om vas te stel of jy/jou eggenoot/ 'n geliefde moontlik 'n grensgeval is:
• Verveeldheid, moegheid of oormatige energie
• Onverwagte woede-aanvalle
• Reaksie op alkohol, dwelms of kos
• Verlaagde of verhoogde seksdrang
• Verhoudings, veral met 'n jonger persoon.
• Jy is ontevrede met die lewe/jou leefstyl
• Verveeldheid met dinge/persone wat nog altyd deel van jou lewe was
• Avontuurlustig en 'n begeerte na iets heeltemal 'anders'
• Twyfel oor die betekenis van die lewe en die geldigheid van besluite wat vroeër geneem is
• Verwarring oor wie jy is en waarheen jou lewe oppad is
• Mans/vrouens wat jonk getroud is
• 'n Ongelukkige huwelik
• Ontevredenheid by die werk
• Ouer word
• Rebelse kinders
• Aansienlike verlies of verandering
• Dood van 'n ouer
• Afdanking by die werk
• Fisieke verwaarlosing
• Finansiële wanbestuur
• Sosiale disfunksie
• Korreksie word as kritiek ervaar
• Stryd om gesag te aanvaar
• Skeiding van die eie omgewing
Mense wat die MJK ervaar, raak soms betrokke by drastiese leefstylveran¬deringe wat langtermyneffekte kan hê. Indien jy byvoorbeeld dink dat alles jou maat se skuld is, kan jy moontlik betrokke raak by 'n verhouding, selfs 'n vinnige egskeiding verkry, net om later uit te vind die probleem was eintlik maar jyself. Die volgende gevoelens is bewys van die effek wat die MJK op jou het:
• Emosionele seer
• Geestelike nie-funksionering
Sommige mans raak heel filosofies oor 'n MJK – maar nie noodwendig wys op 'n Bybelse manier nie! Volgens een anonieme heer: "Mans spandeer hulle twintigs deur glad nie om te gee wie hulle is nie, hul dertigs deur te word wie hulle is, hul veertigs deur te probeer agterkom wie hulle eint¬lik is en hul vyftigs deur te probeer ver¬ander wie hulle werklik is…" Dit is seker waarom hierdie spesifieke meneer sy Mercedes SLK Sport gekoop het, na rap-musiek luister én goue kettings in sy vyftigs dra?
• Erken die waarheid omtrent die situasie
• Identifiseer waar jy nie regtrap t.o.v. verhoudings nie. Besluit wat om te doen om dit reg te stel of dit te laat staan
• Wees baie realisties oor jou werklading ten einde uitbranding te voorkom
• Kyk baie krities na jou gesondheid en besluit hoe jy jou leefstyl gaan verander om balans te kry
• Plaas jou huislike lewe onder die ver¬grootglas en besluit op 'n aksieplan om herstel te bring
Wie het God jou geskep om te wees? Wat is jou gawes en ta¬lente? Word dit in jou loopbaan gebruik en het jou loopbaan 'n dimensie wat ander mense se lewens ten goede impakteer? Om iets vir ander te doen, gaan al hoe belangriker word namate jy ouer word. Jy wil tog sekerlik 'n nalatenskap agterlaat?